Jan Lebeda

**Jan Lebeda** (født 23. april 1913 i Praha i Bøhmen i Østerrike-Ungarn, død 5. november 1991 i Praha i Tsjekkia) var en katolsk prest i Tsjekkoslovakia og hjelpebiskop i Praha.
## Liv og virke
### Prest
Jan Lebeda ble ordinert til prest i erkebispedømmet i Praha i 1937. Han var først kapellan i Kolín. Etter det var han spiritual leder for Prahas presteseminar (1943-1951). Fra denne posten ble han fjernet av kommunistene og installert som administrator i Řevničov (okres Rakovník) (1952). Under dette ufrivillige og vanskelige eksil skrev han en serie litterære verk som senere dukket opp på trykk. Fra 1958 til 1968 arbeidet han i Kladno-Rozdělov. 

I 1968 ble han utnevnt til kannik ved kollegialkapittelet i *St. Kosmas og Damian* i Stará Boleslav. I 1980 ble han kannik i metropolitankapittelet i St-Veitskatedralen i Praha, og fra 1987 dets prost. I 1986 ble han generalvikar for erkebispedømmet Praha. Han var også prelat av Lasarusordenen.

Under kommunistregimet var han også sjefredaktør for magasinet *«[[Katolické noviny]]»* og en av kardinal František Tomášeks medarbeidere. Likevel regnes han ikke som dissident, skjønt han samarbeidet heller ikke med det kommunistiske regimet.

### Hjelpebiskop i Praha
I lys av kardinal František Tomášeks mer fremskredne alderdom (1899–1992), klarte den katolske kirke under det kommunistiske regime å gjøre det slik at Lebeda ble utnevnt til hjelpebiskop i Praha. Utnevnelsen av biskoper i 1988 (Antonín Liška, Jan Lebeda, Ján Sokol) var den første etter mange år som lot seg fremforhandle mellom stat og kirke. Den ble sett på som et kompromiss mellom det kirken trengte og det kommunistregimet kunne tillate.

19. mai 1988 ble 75-åringen utnevnt av pave Johannes Paul II til titulærbiskop av *Novi* og hjelpebiskop i Praha. Medkonsekratorer var den apostoliske nuntius til Polen, erkebiskop Francesco Colasuonno og hjelpebiskop Kajetán Matoušek.

Han var med på å bispevie Josef Koukl (august 1989), František Lobkowicz og František Radkovský (april 1990).

Lebeda døde i 1991 i en alder av 79 år. Han ble gravlagt på Aldašín kirkegård (okres Kolín).

## Verker
Lebeda var en filosofisk solid forfatter og dedikerte seg til kunst- og litteraturhistorie. Han publiserte en rekke populærvitenskapelige artikler, spesielt i tidsskriftet Lidové demokracie. Et dypt vennskap knyttet ham til komponisten Josef Bohuslav Foerster frem til hans sødsleie i 1951.

Lebeda var en forfatter og beundrer av arbeidet til Prahas hjelpebiskop Anton Podlaha (1865-1932). I 1935 organiserte han minnene til Podlahas venner og beundrere under tittelen «Sváteční člověk», i 1965 publiserte Lebeda Anton Podlahas *[[curriculum vitae]]* under samme tittel.

Han var selv også dikter (for eksempel «Rozdělov», «Setkání a loučení», «Kladno – Stará Boleslav»). Han var også forfatter av en rekke trykksamlinger, som «Květen», og samarbeidet om dette spesielt med Alois Chvála og boktrykkeren Josef Cipra fra Kladno. Utgivelsene inkluderte også grafikk av Jaroslav Vodrážka og Arnošt Hrabal.
## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Lucido Maria Parocchi (1833-1903) *1871
* Pave Pius X (1835-1914) *1884
* Pave Benedikt XV (1854-1922) *1907
*'Pave Pius XII (1835-1958) *1917
* Erkebiskop Saverio Ritter (1884-1951) *1935
* Erkebiskop Josef Beran (1888-1969) *1946
* Erkebiskop Joseph Matocha (1888-1961) *1948
* Kardinal František Tomášek (1899-1992) *1949
* Biskop *Jan Lebeda* (1924-2003) *1988

## Litteratur
* Bohumil Svoboda, Karel Otčenášek: *Kniha o Janu Lebedovi*, Vyšehrad, 2001, ISBN 80-7021-538-0

## Referanser